
Въведение
Предварителната оценка на Общинския план за развитие на община Троян 2014-2020 г. (ОПР) има за цел да подобри качеството на документа като проследи неговата външна и вътрешна свързаност, кохерентност, съответствие със стратегически и планови документи на областно, регионално, национално и наднационално ниво, неговата ефективност, ефикасност, релевантност, въздействие и устойчивост.

Предварителната оценка е незаменим инструмент, който е съпровождащ и интерфериращ процеса на планиране и програмиране. По тази причина приносът ѝ се проявява още в хода на разработване на документа и позволява навременна намеса за отстраняване на допуснати неточности и несъответствия и за подобряване качеството на плановия документ.

Настоящият документ е изготвен от „Институт за управление на програми и проекти” ЕООД в съответствие с чл.13, ал.2, т.8 от Закона за регионално развитие, успоредно с подготовката на проекта на общинския план за развитие. Тя съдържа прогнозна оценка за въздействието на плана върху процесите на социално-икономическо развитие на общината и екологична оценка.

При разработването на настоящата оценка са използвани поетапен и системен подход, което позволи на експертния екип да проследи процеса на изготвяне на ОПР на община Троян стъпка по стъпка и в същото време документът да се разгледа като взаимосвързана система, като се търси постигането на общ положителен и синергичен ефект. Използвани са следните аналитични техники с цел многопластово и задълбочено разглеждане на техниките:

· Дескриптивен анализ и анализ на съдържанието (контент анализ);
· Бенчмаркинг;
· Сравнителен анализ и Gap анализ (анализ на несъответствията).

В настоящия документ е разгледан последователно всеки един от елементите на ОПР на община Троян, като освен това е оценена тяхната взаимна свързаност и съответствие с други документи.

Оценката включва констатации, открити несъответствия и препоръки за подобряване на плановия документ.

Разработването на един планови документ не е изолиран процес. ОПР на община Троян се разработва в изключително динамична среда, която определя обстоятелствата за развитие на общината през следващите 7 години.

Общинският план за развитие определя средносрочните цели и приоритети за развитието на общината в съответствие с областната стратегия за развитие и националната концепцията за пространствено развитие. Чрез този документ се цели да се направи оценка на наличните ресурси и потенциали за развитие, за проблемите, които представляват пречка пред развитието на общината, и как тя може да ги преодолее с помощта на своите сравнителни предимства. По този начин планът очертава основните сфери на развитие в следващия програмен период и определя къде да се насочат средствата, така че да се постигне максимален ефект. Важно е средствата да бъдат концентрирани и правилно насочени към перспективни за общината сфери, които да могат да доведат до социално-икономически напредък и да имат дългосрочни ефекти върху устойчивото развитие на общината. Правилното приоритизиране е от ключово значение за създаване на условия за прогрес. Важно е също общината да се разглежда, както от гледна точка съставните й населени места, така и като обединена структура, която си взаимодейства интензивно със съседните структури и е част от по-големи такива.

Елементите на Общинския план за развитие са дефинирани в Закона за регионално развитие (чл. 13, ал.2) и включват следното:

1. Анализ на икономическото и социалното развитие на общината;
2. Целите и приоритетите за развитие на общината за определен период;
3. Индикативна финансова таблица, обобщаваща необходимите ресурси за реализация на плана;
4. Индикаторите за наблюдението и оценката на плана;
5. Необходимите действия по наблюдението, оценката и актуализацията на плана;
6. Описание на необходимите действия за прилагане принципа на партньорство и осигуряване на информация и публичност;
7. Програма за реализация на общинския план за развитие, с която се конкретизират проектите за неговото изпълнение, съответните финансови ресурси и звената за изпълнение на проектите;
8. Предварителната оценка на плана.
1. Оценка на обхвата и фокуса на анализа на актуалните тенденции и процеси, проблеми и потенциали на икономическото, социалното, инфраструктурното и екологичното развитие на община Троян.
Анализът на икономическото и социалното развитие има за цел не само да даде снимка на моментното състояние на показателите на социално-икономическото развитие на общината. Анализът трябва да установи кои са сравнителните предимства, в които следва да се инвестира, за да се създадат условия за устойчиво развитие. Следва да се откроят приоритетните проблеми, за които трябва да се намери решение в стратегическата част на документа. Освен това, трябва да се установи какво е мястото на общината в националното пространство като се анализира развитието на общината спрямо това на съседните общини, областта, района, както и да се направи териториален разрез в рамките на самата община, като се определят основните и вторични центрове на растеж и се анализират връзките между населените места. В тази връзка е от изключително значение да се направи задълбочен анализ с актуални и достоверни данни. Трябва да се реферира към ОПР на община Троян 2007-2013 г., неговата междинна оценка и актуализация.

Следва да се проследи развитието на общината през последните години и да се оценят поставените приоритети през предходния програмен период и тяхната адекватност, степента на тяхното изпълнение, и да се вземат предвид добрите практики и допуснатите грешки в настоящия документ.
Според методологията за разработване на ОПР 2014-2020 „Анализът на ключовите области и тенденции в развитието на общината следва да очертава както проблемите и дефицитите, така и целевите сфери на развитието, които да послужат за разработване и обосноваване на стратегическата част на общинския план за развитие“.

Оценка
Разработеният анализ за ОПР на община Троян 2014-2020 е информативен и задълбочен. Използвани са актуални данни от официални източници на информация, които са анализирани с помощта на различни подходи и са изведени съответните изводи от тях. В структурно отношение анализът отговаря на изискванията за съдържание, посочени в методическите насоки за разработването на ОПР.
Общината е разгледана в контекста на социално-икономическото развитие на областта, района, националните особености.

По-голямата част от данните са визуализирани под формата на фигури или таблици, което допринася за по-лесното им възприемане. 

Анализът е проблемно ориентиран като проследява тенденциите в развитието на общината и разглежда подробно проблемите от демографски, социално-икономически, инфраструктурен и екологичен характер.

Представени са и ресурсите на общината, изследвано е тяхното състояние и на тази база са изведени сравнителните предимства, които трябва да се развият за да се постигне прогрес.

Според оценителя Анализът поставя добра основа за разгръщане на стратегическата рамка.
2. Оценка на съответствието и обвързаността на SWOT-анализа със социално–икономическия анализ и с дефинираните цели и приоритети за развитие на общината.
SWOT анализът е задължителна част за всеки стратегически документ, като осъществява логическата връзка между аналитичната и стратегическа част на документа. Изготвеният SWOT анализ е структуриран в матрица отразяваща влиянието на факторите за развитие, което предполага че силните и слабите страни са посочени в резултат на разработения анализ на ситуацията в общината. Съгласно класическата схема за обобщение факторите са представени в четири групи, в зависимост от това с какъв произход са те и какъв е потенциалният им ефект върху развитието. Силните и слабите страни са изведени на база вътрешните условия в общината, докато възможностите и заплахите са изведени на база външната среда. Анализът е логично построен и правилно извежда и обобщава направените в анализа констатации.
При проверка на вътрешното съответствие на SWOT-анализа не бяха открити противоречия.

Като цяло, SWOT-анализът е уловил основните изводи, направени в социално-икономическия анализ, а в стратегическата рамка са взети предвид стоящите пред развитието на общината възможности и заплахи. 
3. Оценка на реалистичността и приложимостта на визията, целите и приоритетите за развитие на община Троян за периода 2014-2020 г., интегрираността и взаимодействието между отделните приоритети и стратегически цели, както и тяхното съответствие и обвързаност с релевантните стратегически документи на областно, регионално, национално и европейско ниво.
Оценката на стратегическата рамка на ОПР на община Троян 2014-2020 е разгледана на следните нива:

· Структурно;

· Външно съответствие;

· Вътрешно съответствие и допълняемост;

· Реалистичност и приложимост;

· Съгласуваност с общественото мнение.
Целите и приоритетите имат за задача да дадат насоката за развитие на общината за следващия програмен период като стъпят на основата на направения преди това анализ и SWOT-анализ. Това е ключовата част на документа, където се показва начина как да се използват предимствата на общината и с минимални усилия да се постигне максимален ефект по отношение на решаването на наличните проблеми и постигането на социално-икономически напредък.

Стратегическата рамка следва да изразява желанията на местното население за бъдещото развитие на общината и в същото време да следва насоката, определена от документите на по-високо ниво. Следва да се намери пресечната точка между желанията и възможностите за развитие, така че стратегическата рамка да бъде реалистична и да има максимално въздействие.

Структурно

Стратегическата рамка е разгърната на следните нива:

Фигура 1: Структура на стратегическата рамка на ОПР на община Троян 2014-2020

Подходът позволява да се достигне нужната конкретика и целенасоченост за нуждите на ОПР. Мерките към специфичните цели са изведени в Програмата за реализация. Препоръчително е при представянето на документа в публичното пространство, към него да се прикачват и неговите приложения.
Външно съответствие

Стратегическата рамка на Общинския план е разгледана в контекста на системата от

стратегически и планови документи на различни нива. Потърсена е външната съгласуваност на документа, като стратегическите цели са обвързани с приоритетните за областта, региона, страната и ЕС области за развитие. Оценява се високо фактът, че е потърсено мястото на документа в системата от стратегически документи. Документите, с които е потърсена по-тясна връзка, отговарят на тези, посочени в методическите насоки.

Така обособените стратегически цели са насочени към четири основни направления, включващи следните подтеми:

1. Икономика и местен потенциал: 
- Развитие на конкурентно горско и селско стопанство;

- Развитие на местната икономика;

- Повишаване жизнения стандарт, заетост и доходи.

2. Човешки ресурси:
- Образование;

- Здравеопазване;

- Квалификация на работната сила;
- Подобряване условията на труд.
3. Инфраструктура:
- Транспортна, енергийна, ВиК;

- Социална, културна и образователна;

- Среда за живот;
- Опазване на околната среда.

4. Добро управление:
- Административен капацитет;

- Привличане на инвестиции;
- Партньорство и социално-икономическо развитие.
В сравнение с изведените приоритетни области за предходния програмен период в настоящия документ е направен опит да се постигне по-голяма целенасоченост. Запазва се приоритизирането на туризма и инфраструктурата. Общинският план за развитие се разработва в момент, когато все още не е финализирано Споразумението за партньорство на Република България, определящо основните приоритетни направления, които ще бъдат финансирани в следващия програмен период, както и обема на заделените средства, не са финализирани и оперативните програми, областните стратегии за развитие, интегрираните планове за градско възстановяване и развитие и др. стратегически документи за следващия програмен период, от които ОПР на община Троян е силно зависим. 
Тази неясна външна среда, в която се изготвя документът, увеличава риска за условност на планираните дейности и най-вече средствата за тях.

Външната съгласуваност на документа се изразява в:

Стратегия Европа 2020:
Стратегията „Европа 2020“ цели постигането на по-интелигентен, по-устойчив и приобщаващ растеж:

· интелигентен – чрез по-ефективни инструменти в образованието, изследванията и иновациите;

· устойчив – благодарение на решителното преминаване към ниско въглеродна икономика и конкурентоспособна промишленост;

· приобщаващ, със силен акцент върху създаването на работни места и намаляването на бедността. 

Петте основни цели, които ЕС трябва да постигне преди края на десетилетието са в сферата на заетостта; образованието; научните изследвания и иновациите; социалното приобщаване и намаляването на бедността и климата/ енергетиката. Така формулираните цели следва да се трансформират в национални.
Към целите са дефинирани и седем водещи инициативи, предоставящи рамка, чрез която ЕС и националните власти взаимно поддържат усилията си в области, подкрепящи приоритетите на „Европа 2020“ – като иновации, цифрова икономика, заетост, младеж, промишлена политика, бедност и ефективно използване на ресурсите.

Според оценителя общинският план за развитие на община Троян следва създадените от ЕС насоки:



Фигура 2: Съответствие на ОПР на община Троян със стратегията „Европа“ 2020
Стратегията е насочена към намаляване на безработицата чрез стимулиране на преработвателната промишленост и създаване на нови предприятия, развитие на конкурентно земеделие с по-висока добавена стойност на продукцията, грижа за околната среда, повишаване на квалификацията на работната сила, активно включване на малцинствените групи в образованието и пазара на труда.
Национална програма за развитие: България 2020
НПР БГ2020 е водещият стратегически и програмен документ, който конкретизира целите на политиките за развитие на страната до 2020 г. Формулираните цели на правителствените политики ще осигурят постигането на ускорен икономически растеж и повишаване на жизнения стандарт на българските граждани в средносрочен и дългосрочен план.

НПР БГ2020 поставя пред страната 3 стратегически цели и 8 приоритета, като основните направление са в посока: образование, здравеопазване, социално включване, по-високи равнища на заетост, регионално развитие, инфраструктура, иновации, аграрен сектор, административен капацитет и енергийна ефективност.

Община Троян е засегнала в своята стратегическа рамка всички приоритетни направления на НПР БГ2020(вж. фиг. 3), като ПН „Постигане на устойчиво интегрирано развитие и използване на местния потенциал” и ПН „Развитие на аграрния отрасъл за осигуряване на хранителна сигурност и за производство на продукти с висока добавена стойност при устойчиво управление на природните ресурси” са засегнати от две обобщени Специфични цели, а именно СЦ „Балансирано развитие на традиционни отрасли” и СЦ „Насърчаване на сътрудничеството между производителите”, които включват конкретни мерки за постигане на устойчиво интегрирано развитие, развитие на аграрния отрасъл и устойчиво управление на природните ресурси.
Енергийната сигурност и повишаване на ресурсната ефективност се изразява по-скоро в мерки като „Въвеждане на мерки за енергийна ефективност на общински сгради”.








Фигура 3: Съответствие на ОПР на община Троян с НПР БГ2020
Национална стратегия за регионално развитие 2012-2022
Националната стратегия за регионално развитие (НСРР) за периода 2012 – 2022 г. е основният документ, който определя стратегическата рамка на държавната политика за постигане на балансирано и устойчиво развитие на районите на страната и за преодоляване на вътрешнорегионалните и междурегионалните различия/неравенства в контекста на общоевропейската политика за сближаване и постигане на интелигентен, устойчив и приобщаващ растеж.

НСРР определя дългосрочните цели и приоритети на политиката за регионално развитие, която има интегрален характер, дава възможност за координация на секторните политики на територията и съдейства за тяхното синхронизиране.

НСРР играе важна роля за постигане на съответствие и взаимно допълване между целите и приоритетите на политиката за регионално развитие и секторните политики и стратегии, които спомагат за балансирано развитие на районите.
 
НСРР определя дългосрочните цели и приоритети за регионално развитие на страната. Изведените стратегически цели и приоритети на НСРР 2012-2022 са разгледани и в самата стратегическа рамка на ОПР на община Троян като определящи насоката на изведените приоритети. 




Фигура 4: Съответствие на ОПР на община Троян с Национална стратегия за регионално развитие 2012-2022 г.
Връзка с НСРР 2012-2022 е налице по всички Стратегически цели т.е. оценителят може да твърди, че е установено съответствие на изведените в НСРР и ОПР на Община Троян стратегически цели. Тясна връзка е постигната при СЦ1, където се цели „активизиране на собствените ресурси и съхраняване на собствената регионална специфика”. Стратегията на ОПР е насочена именно към по-устойчиво използване на местните ресурси и местния потенциал, стимулиране на малките и средни предприятия. В пълен унисон със СЦ 2 е Стратегическа цел 2 на ОПР, чрез която се цели именно „създаване на подходящи условия за развитието и реализацията на човешките ресурси с оглед намаляване на негативните демографски и миграционни процеси и подобряване на качеството на живот в населените места, подобряване качеството на средата на живот чрез осигуряване на достъп до образователни, здравни, социални и културни услуги, модернизиране и изграждане на образователна, социална, културна и спортна инфраструктура.
Стратегическа цел 4 на ОПР е съотносима към СЦ 3, като е разгърната в отделни мерки, насочени към съвместни проекти със съседни общини и провеждане на форуми с чуждестранни участници.

СЦ 4 е насочена към устойчиво интегрирано градско развитие, което в пълна степен съответства на Стратегическа цел 3 на ОПР на община Троян, чрез която се цели подобряване и модернизация на образователната, здравната, социална, спортна, пътна и т.н инфраструктура, както и интегрирано пространствено развитие на територията.
Национална концепция за пространствено развитие 2013-2025 г.
Националната концепция за пространствено развитие определя стратегията за развитие на националната територия и връзките й със съседни страни и региони.
 
Според НКПР град Троян е агломерационен ареал от 4-то ниво, тип малки градове с микрорегионално значение за територията, където агломерационните връзки са слабо изразени, но имат потенциал за евентуална бъдеща проява. Община Троян се намира в ареал на транспортна достъпност до 30 минути от град Ловеч.

В общината липсват вторични опорни центрове, които да деконцентрират функциите, съсредоточени в град Троян, което е причина в него да са съсредоточени всички основни административни, икономически и транспортни функции.
Регионален план за развитие на Северозападен район 2014-2020

Регионалните планове за развитие определят средносрочните цели и приоритети за устойчиво интегрирано регионално и местно развитие на територията на съответния район в съответствие с предвижданията на Националната стратегия за регионално развитие и другите структуроопределящи политики.
 

За регионалния план за развитие отново са изведени приоритетите и целите, на които

отговаря ОПР на Община Троян. За всички останали документи паралелът е направен със стратегическите цели и приоритети на документите, докато тук е направено сравнение с приоритетите и специфичните цели.


Съблюдавано е съответствието между ОПР и Регионален план за развитие на Севозападен район 2014-2020, като най-силна връзка има със Стратегически цели 1 и 2, засягащи икономиката и човешките ресурси:
Таблица 1: Съответствие на ОПР на община Троян 2014-2020г. с Регионален план за развитие на Северозападен район 2014-2020

	Стратегическа цел РПР СЗР
	Съответствие ОПР

	Стратегическа цел 1: 

Развитие на конкурентноспособна икономика чрез развитие на собствения потенциал на СЗР.


	Специфична цел 1: Балансирано развитие на традиционни отрасли.
Специфична цел 2: Насърчаване на сътрудничеството между производителите.

Специфична цел 3: Създаване на предпоставки за подобряване на бизнес средата.
Специфична цел 4: Подкрепа за повишаване на конкурентоспособността на малкия и средния бизнес.

	Стратегическа цел 2: 

Съхранение и развитие на човешкия капитал.


	Специфична цел 1: Подобряване на достъпа до образование и повишаване на образователното равнище на населението.
Специфична цел 2: Насърчаване за научно-изследователска и развойна дейност.
Специфична цел 3: Осигуряване на висококачествени социални и здравни услуги за повишаване качеството на живот.
Специфична цел 4: Целенасочено въздействие върху предотвратяване отпадането от пазара на труда.
Специфична цел 5: Подобряване качеството на работните места.
Специфична цел 6: Балансирано развитие на спорта.

	Стратегическа цел 3: 

Подобряване на териториалната устойчивост и свързаност.


	Специфична цел 1: Изграждане и подобряване на техническата инфраструктура. 
Специфична цел 2: Изграждане и подобряване на социалната инфраструктура. 
Специфична цел 3. Интегрирано пространствено развитие на територията.
Специфична цел 4: Опазване на околната среда, превенция на природни рискове и климатична сигурност.


Областната стратегия за развитие на област Ловеч 2014-2020 г.

Областната стратегия за развитие определя средносрочните цели и приоритети за развитие на областта, както и стратегическите насоки за разработване на общинските планове за развитие.
 

Съответствието с Областната стратегия за развитие е най-подробно и задълбочено изследвана. В документа е обособена отделна точка „Стратегически насоки за разработване на целите и приоритетите на общинските планове за развитие“.

ОСР на област Ловеч 2014-2020 си поставя за цел да постигне висока степен на социално-икономическо развитие като в тази връзка насочва община Троян към приоритизиране на следните области:
	Насоки на ОСР област Ловеч 2014-2020
	Стратегическа цел: Специфична цел и

мярка, част от ОПР на община Троян

	Прилагане на ефективни мерки за подкрепа и развитие на малките и средни предприятия;
	Стратегическа цел 1: Стимулиране на местната икономика и открояване на конкурентни предимства на местния потенциал.
Специфична цел 4: Подкрепа за повишаване на конкурентоспособността на малкия и средния бизнес.

Мярка 1.4.1. Подобряване на съществуващия местен малък и среден бизнес.

Мярка 1.4.2. Насърчаване на предприемачеството и стартиране и развитие на икономически дейности в нови МСП.

	Мерки за поддържане на по-ниски равнища на безработицата от средното равнище на безработица в областта, в Северозападния район и от средното за страната;
	Стратегическа цел 2: Повишаване качеството на човешките ресурси и равнището на заетост.
Специфична цел 4: Целенасочено въздействие върху предотвратяване отпадането от пазара на труда.
Мярка 3.4.1. Подкрепа за превенция на отпадането от пазара на труда.

Мярка 3.4.2. Придобиване на ключови компетентности на заети и безработни лица, в т.ч. и обучения на работното място.

	Подкрепа за намаляване на относителния дял на обработваемите земи, които не се обработват;
	Стратегическа цел 1: Стимулиране на местната икономика и открояване на конкурентни предимства на местния потенциал.
Специфична цел 1: Балансирано развитие на традиционни отрасли.

Мярка 1.1.1. Подкрепа за развитието на традиционни стопански дейности при използване на местни ресурси.

	Подкрепа за осигуряване на туристическия бранш с квалифициран персонал, отговарящ на съвременните изисквания на сектора;
	Стратегическа цел 1: Стимулиране на местната икономика и открояване на конкурентни предимства на местния потенциал.
Специфична цел 1: Балансирано развитие на туристическия продукт по цялата верига на туристическото обслужване.

	Въвеждане на ефективен и конкурентноспособен избор на изучаваните професии като последните се обвържат с изискванията на пазара на труда в общината;
	Стратегическа цел 2: Повишаване качеството на човешките ресурси и равнището на заетост.
Специфична цел 1: Подобряване на достъпа до образование и повишаване на образователното равнище на населението.

Мярка 3.1.3. Обучение през целия живот и пълноценно личностно развитие.

Мярка 3.1.4. Придобиване на компетентности в съответствие с пазара на труда.

	Активни мерки за подобряване състоянието и поддържане на инфраструктурата в общината;
	Стратегическа цел 3: Подобряване на инфрастуктурата и свързаността на териториите съобразно околната среда и начина на живот.
Специфична цел 1: Изграждане и подобряване на техническата инфраструктура.

Мярка 4.1.1. Изграждане на подходяща транспортна инфраструктура (вкл до туристическите обекти).

	Подкрепа за внедряване на мерки за подобряване на енергийната ефективност на предприятията и стимулиране използването на енергия от ВЕИ;
	Стратегическа цел 3: Подобряване на инфрастуктурата и свързаността на териториите съобразно околната среда и начина на живот.
Специфична цел 1: Изграждане и подобряване на техническата инфраструктура.

Мярка 4.1.2. Развитие на ефективна енергийна инфраструктура.

	Развиване на системата от паркове за отдих на територията на общината;
	Стратегическа цел 3: Подобряване на инфрастуктурата и свързаността на териториите съобразно околната среда и начина на живот.
Специфична цел 1: Изграждане и подобряване на техническата инфраструктура.

	Мерки за рехабилитация на водоснабдителните мрежи за ограничаване загубите и подобряване качеството на питейната вода.
	Стратегическа цел 3: Подобряване на инфрастуктурата и свързаността на териториите съобразно околната среда и начина на живот.
Специфична цел 1: Изграждане и подобряване на техническата инфраструктура.

Мярка 4.1.3. Реконструкция и изграждане на ВиК инфраструктура.


Таблица 2: Съответствие на ОПР на община Троян 2014-2020г. с ОСР област Ловеч 2014-2020

Вътрешно съответствие и допълняемост

Вътрешното съответствие на документа се изразява в ясната и категорична връзка между тенденциите в развитието на общината, станали ясни от направения анализ на икономическото и социалното развитие, изведените силни, слаби страни, възможности и заплахи на тази база и разработената стратегическа рамка, която да използва потенциала на общината, за да реши нейните проблеми и да доведе до устойчиво развитие.

В т.2 от настоящата оценка вече е направено едно такова изследване, което проследява връзките анализ-SWOT анализ и стратегия.


Според оценителя Стратегическата рамка е построена на база направения анализ и не противоречи на направените там изводи.

Постигната е интегрираност и взаимодействие между отделните Стратегически цели. Те са балансирани и равнопоставени като значимост и засягат четири отделни сфери, които са ключови за развитието на общината:

1. Икономика и местен потенциал;
2. Човешки ресурси;
3. Инфраструктура;
4. Добро управление.

Въпреки, че са изведени като отделни цели, връзката между тях е особено тясна, като концепцията се изчерпва в следното: Развитието на инфраструктурата осигурява база

за развитие на бизнеса и по-добра среда за живот на хората, грижата за човешките ресурси, от гледна точка образование, здравеопазване и социални дейности, води до по-добре обучени и квалифицирани кадри, които да са подготвени да влязат и да подсилят местната икономика. А развитата икономика означава повече работни места, по-високо заплащане, по-висок стандарт на живот.


Най-сигурният начин за развитието на общината е да се използват нейните сравнителни предимства и потенциали, а именно подходящите природо-климатични условия подходящи за развитие на туризъм и селско стопанство, както и почти вековна традиция в сектор „Индустрия”,  базирана на силно развитото занаятчийско производство. 
За да има устойчив растеж, трябва да се съблюдава опазването на околната среда. Външните фактори също са взети предвид като се предлагат условия за привличане на инвеститори и коопериране с други общини.
Реалистичност и приложимост


Приложимостта на стратегическата рамка зависи от нейната реалистичност, от нагласите на местното население, от административния капацитет, от адекватността на стратегията спрямо нуждите на местното население.


Реалистичност


При оценката на реалистичността и приложимостта на един планов документ от значение са много външни фактори, които повечето случаи са трудно предвидими.

Реалистичността на един план зависи от пресечната точка между предвидените дейности и отделените за тях ресурси.


Към Общинския план за развитие са приложени Индикативна финансова таблица и Програма за реализация, където са дефинирани ресурсите, необходими за реализацията на плана.

Съгласуваност с общественото мнение


Погледът на местното население винаги е от голямо значение при разработването на планови документи. Първо, при изготвянето на аналитичната част, вътрешния поглед на живеещите в общината неминуемо трябва да се вземе предвид. Статистическите данни не винаги са достатъчни за определяне на статуса на социално-икономическите показатели, тъй като върху тях влияят много и динамични процеси, които понякога е трудно да се оценят реалистично от външен наблюдател.


Второ, важно е местното население да припознае набелязаните цели като свои, за да се сплоти общността около тяхното преследване и да се установи тясна кооперация между администрация и гражданско общество.


Общественото мнение и нагласи са взети предвид при разработването на настоящия ОПР, като са проведени проучвания с помощта на различни подходи и на различни етапи от разработване на плана.


Всички документи са публично представяни на сайта на община Троян.


След изготвяне на аналитичната част на плана са проведени дискусии с различни участници, на които е подложена на дискусия предвидената стратегическа рамка. Целта на дискусионните форуми е именно да се оцени реалистичността на рамката и да се съберат идеи и предложения за нейното усъвършенстване.
Административен капацитет


Административния капацитет е анализиран задълбочено в ОПР. В стратегическата

рамка са предвидени подходящи мерки за неговото укрепване.

Адекватност


Дали стратегията е адекватна на нуждите на местното население, може да се определи от прегледа на откритите проблеми, дефинирани от населението и предвидените мерки в стратегията. Установено е пълно съответствие, което може да се види от направения преглед в т.2. и оценката на вътрешното съответствие.


Съгласно направената оценка на стратегическата рамка на общинския план, оценителят смята, че е разработена реалистична и приложима стратегическа рамка, която се отличава с вътрешна кохезия и съответствие със стратегически документи на по-високо ниво.
4. Преценка на обема и ефективността на предвидените финансови ресурси за постигането на целите на Общинския план за развитие за периода 2014-2020 г. и обосноваността на разпределението им спрямо заложените цели и приоритети.
Индикативната финансова рамка обобщава необходимите ресурси за реализацията на ОПР за периода 2014-2020 г. Тя е тясно обвързана с макроикономическата обстановка, следва да бъде съобразена с научените уроци от предходния програмен период и текущото финансово състояние на общината.
Оценка

При съставянето на Индикативната финансова таблица е използвана предложената в

Приложение 4 от Методическите указания форма за разработване на ОПР 2014-2020 като е спазена нейната структура и съдържание.

Необходимите средства за реализацията на плана за изчислени на 207 494 000 лева, като 86.8% са с външен източник на финансиране. 
Предвидените средства от ЕС за периода 2014-2020 г. са 73%. Разбира се, трябва да се отчете факта, че таблицата е правена на годишна база и то за предходния планов период. Изводът е, обаче, че се разчита прекалено много на средствата от ЕС, което прави изпълнението на ОПР зависимо от редица външни фактори и риска от неговото неизпълнение по-голям. В същото време, обаче, общината няма достатъчно ресурси, за да подкрепи самостоятелно инициативите за развитие. Затова е подходящо привличането на повече частни инвестиции и насърчаването на частните инициативи в общината.

90% от финансовите ресурси са насочени към инфраструктурата на общината, като тук са включени проекти насочени към подобряване водоснабдяването, въвеждане на мерки за енергийна ефективност в образователна инфраструктура, развитие на туристическия сектор и т.н., които са изключително ресурсоемки, но в същото време оказват влияние върху всички сфери на обществения живот. Предвидени са и меки мерки, които изискват много по-малко ресурси и време за тяхното изпълнение. 
Следва да се има предвид, че изготвянето на финансовата рамка на общината се случва в момент, когато тече подготовката на рамковите документи за следващия програмен период и съответно не са напълно ясни приоритетите, които ще бъдат финансирани, териториалното разпределение на финансовите средства и условията за тяхното отпускане. Това затруднява максимално планирането и разпределението на средствата за следващия седемгодишен период, както и определянето на количествените показатели, тъй като предвидените средства са с източник предимно външно финансиране.
Според оценителя разпределението на финансовите ресурси отговаря на направените изводи от анализа и на предвидените цели в стратегическата рамка.
Връзката между финансовия ресурс и стратегическата рамка е двупосочна. Остойностяването на предвидените дейности би следвало да се направи на база желаните резултати. В случая е използван именно този подход: като база за изчисленията са използвани предвидените в матрицата с индикатори крайни стойности, които за заложени като целеви за края на седемгодишния планови период. На тяхна база и на база проучени пазарни цени са направени изчисленията, включени в програмата за реализация, където са остойностени мерките и в индикативната финансова таблица, където остойностяването е до ниво специфична цел.
5. Анализ на уместността, яснотата и броя на индикаторите за наблюдение и оценка на изпълнението на ОПР за периода до 2020 г., включително по отношение на информационното му осигуряване.
Системата от индикатори за наблюдение на изпълнението на общинския план за развитие, въз основа на събраната обективна информация и данни, отчита напредъка и степента на постигане на целите и приоритетите за развитие на общината по физически и финансови характеристики.
 
Индикаторите за наблюдение и оценка на изпълнението на ОПР за следващия планов

период са разгърнати в Приложение 1 към ОПР. Така разработена, матрицата включва стратегическите цели, специфични цели и конкретни мерки, като срещу всяка от тях е разписан индикатор за нейното измерване, за който е посочена мерна единица, източник на информация, период на отчитане, базова, междинна и целева стойност.
За база за разработване на матрицата е използван списък с общите индикатори към

методическите указания за разработване на ОПР 2014-2020.

В матрицата са включени два вида индикатори: индикатори за резултат, които се отнасят към предвидените мерки и отчитат директния им ефект. За отчитане на последиците и въздействието от стратегическите и специфичните цели са използвани индикатори за въздействие, които дават по-скоро цялостна оценка за приноса на целите.

За да бъдат ефективни индикаторите, следва да отговарят на следните критерии: 

· Конкретни;

· Измерими;

· Постижими;

· Реалистични;
· Съобразени с времето.
 
Според оценителя, заложените индикатори са достатъчно конкретни и ясни, за да бъдат измерени, възможно е да се получи информация за всеки един от тях. Постигането им във времето не е конкретно заложено в матрицата, тъй като на настоящия етап подобен график би бил със силно индикативен характер.

За разработването на индикаторите е избран подходът да се вземе като изходна точка финансовият ресурс и да се засече с идентифицираните нужди. На тази база са предвидени крайните стойности на индикатора, които в последствие са остойностени с цел изготвяне на програма за реализация.
Важен момент при изготвянето на системата за мониторинг и контрол е залагане на базови стойности на предложените индикатори. С тяхна помощ ще се следи постигнатия прогрес, темповете и посоката на развитие и при последваща актуализация или оценка на плана по-лесно ще се прецени към кои приоритети се стреми общността и кои не са припознати и следва да се преформулират или да се предприеме друг подход за тяхната реализация.
В настоящия ОПР обаче, базови индикатори са заложени на малка част от планираните мерки и цели. Това се дължи на липсата на индикатори за предходния планов период, следствие на което се разчита единствено на информация от националната и местната статистика. Тези обстоятелства могат да попречат на измерването на напредъка по изпълнението на ОПР, но ако се осигури достатъчно информация на годишна база, както е и заложено, тази липса би могла да се компенсира.

Следенето на индикаторите ще осигури една добра база данни, която ще служи като основа за вземане на информирани и адекватни решения. За целта, обаче, е важно да има добре разработена система, в която да е ясно кой ще бъде отговорен за следенето на индикаторите и как.

В ОПР на община Троян 2014-2020 са заложени необходими действия за наблюдението, оценката и актуализацията на плана, които построяват стройна система за проследяване изпълнението на плана. 
6. Оценка на описаните действия и механизми за наблюдение, оценка и актуализация на ОПР, включване на партньорите в процеса на тяхното разработване и изпълнение, както и дейностите за информационно осигуряване и публичност на плана.
Системата за наблюдение и оценка на изпълнението на Общинския план за развитие цели осигуряването на ефективно изпълнение на плана, с оглед постигане на целите за интегрирано устойчиво местно развитие и ефикасно разходване на ресурсите за реализация на планираните дейности и проекти.

Системата за наблюдение и оценка на изпълнението на плана обхваща и Програмата за неговата реализация. Предмет на наблюдението и оценката е изпълнението на целите и приоритетите на общинския план за развитие на основата на резултатите от подготовката и изпълнението на мерките и проектите, включени в Програмата за реализация на плана. Особено внимание трябва да се отдели на организацията и методите за изпълнението на плана и на програмата, прилагани от съответните органи и звена.
 
Както вече споменахме, механизмите за наблюдение, оценка и актуализация са подробно разписани като е предложено и структурното разпределение на отговорните по изпълнението на плана, техните основни задачи и предстоящи актуализации.
Програмата за реализация обхваща стратегическата рамка с нейните конкретни мерки. Мерките са остойностени в матрицата на индикаторите за наблюдение и въздействие, като е използван подходът първо да се определят нуждите като целеви стойности и след това да се остойностят спрямо пазарни цени. Предвид, че разписаните мерки на са конкретни проекти, които да имат своите параметри, посочените стойности имат по-скоро индикативен характер.

Препоръчително е след като се добие по-голяма яснота по Оперативните програми за

програмен период 2014-2020, да се преразгледа разработената Програма за реализация, за да се провери дали отговаря на конюнктурните условия. 

7. Заключение

След направена предварителна оценка на ОПР на община Троян 2014-2020, оценителят заключи, че са спазени нормативните и методическите изисквания за изготвяне на документа, който се отличава с външна и вътрешна съгласуваност, реалистичност и адекватност.

За постигане на ефективност и ефикасност от приложението на плана е необходима пълна ангажираност от страна на всички заинтересовани страни, добра организация и отчетност на извършената работа.[image: image2.png]

ИНТЕЛИГЕНТЕН





УСТОЙЧИВ





ПРИОБЩАВАЩ 





Осигуряване на достъпно и качествено образование;


Повишаване квалификацията на работната сила, чрез предоставяне на възможности за обучение и преквалификация;


Повишаване на


административния


капацитет и


усъвършенстване на


административното


обслужване.





Приоритетно стимулиране развитието


на биологично земеделие


Балансирано развитие на земеделието;


Мероприятия за Опазване и съхраняване на околната среда.





Подкрепа на млади фермери;


Интеграция на


малцинствените групи.





Подобряване на достъпа и повишаване


на качеството на образованието и


обучението и качествените


характеристики на работната сила





• СЦ: Подобряване на достъпа до образование и повишаване на образователното равнище на населението;


 • СЦ: Подобряване качеството на работните места;


 •СЦ:Целенасочено въздействие върху предотвратяване отпадането от пазара на труд.








Намаляване на бедността и насърчаване


на социалното включване.





• СЦ: Осигуряване на висококачествени социални и здравни услуги за повишаване качеството на живот.











Постигане на устойчиво интегрирано


регионално развитие и използване на


местния потенциал.





• СЦ: Балансирано развитие на традиционни отрасли;


• СЦ: Насърчаване на сътрудничеството между производителите.





Подкрепа на иновационните и


инвестиционни дейности за


повишаване на


конкурентоспособността на


икономиката.





СЦ: Създаване на предпоставки за подобряване на бизнес средата;


СЦ: Подкрепа за повишаване на конкурентоспособността на малкия и средния бизнес.


.





Укрепване на институционалната среда


за по-висока ефективност на


публичните услуги за гражданите и


бизнеса.





СЦ: Укрепване на административния капацитет за подобряване на процесите на управление;


СЦ: Достъп до качествени обществени услуги.


СЦ: Развитие на партньорство за подобряване на социално-икономическото развитие. 








Енергийна сигурност и повишаване на 


ресурсната ефективност.





СЦ: Интегрирано пространствено развитие на територията;


СЦ: Опазване на околната среда, превенция на природни рискове и климатична сигурност.








Подобряване на транспортната свързаност и достъпа до пазари.





СЦ: Изграждане и подобряване на техническата инфраструктура;


СЦ: Изграждане и подобряване на социалната инфраструктура.








Стратегическа цел 1: Икономическо сближаване в европейски, национален и вътрешно регионален план чрез развитие на собствения потенциал на районите и опазване на околната среда. 








• СЦ1: Стимулиране на местната икономика и открояване на конкурентни предимства на местния потенциал





Стратегическа цел 3: Териториално сближаване и развитие на трансграничното, между регионалното и транснационалното сътрудничество. 








• СЦ 4: Ефективно управление с широко гражданско участие.





Стратегическа цел 2: Социално сближаване и намаляване на регионалните диспропорции в социалната сфера чрез създаване на условия за развитие и реализация на човешкия капитал. 








• СЦ 2: Повишаване качеството на човешките ресурси и равнището на заетост.





• СЦ 3: Подобряване на инфраструктурата и свързаността на териториите съобразно околната среда и начина на живот.





Стратегическа цел 4: Балансирано териториално развитие чрез укрепване на мрежата от градове-центрове, подобряване свързаността в районите и качеството на средата в населените места.











� http://ec.europa.eu/europe2020/index_bg.htm


� НПР България 2020


� Национална стратегия за регионално развитие 2012-2022


� Закон за регионално развитие, изм. ДВ. бр.66 от 26 Юли 2013 г.


� Закон за регионално развитие, изм. ДВ. бр.66 от 26 Юли 2013 г.


� Закон за регионално развитие, изм. ДВ. бр.66 от 26 Юли 2013 г.


� Методически указания за разработване на Общински планове за развитие (2014-2020)


� SMART концепция


� Методически указания за разработване на Общински планове за развитие (2014-2020 )

